EkBass/fiwiki-20250220-pages-articles huggingface dataset:
Löhne

Löhne on kaupunki Nordrhein-Westfalenin osavaltiossa läntisessä Saksassa. Viidestä maalaiskunnasta vuonna 1969 muodostettu kaupunki tunnetaan keittiökalusteita valmistavista yrityksistään. Kaupunkirakenteeltaan Löhne on melko hajanainen. Merkittävä historiallinen rakennus on Ulenburgin vesilinna 1560-luvulta. == Maantiede == Löhne sijaitsee Nordrhein-Westfalenin koillisosassa. Etäisyys Düsseldorfista on noin 170 kilometriä koilliseen, Hannoverista noin 70 kilometriä länsilounaaseen ja Bielefeldistä noin 25 kilometriä koilliseen. Etäisyys Hampurista on noin 175 kilometriä etelälounaaseen, maanteitse noin 230 kilometriä. Löhnen lounaisraja noudattaa Weserin sivujoen Werren uomaa, joka kääntyy kaupungin keskustan kohdalla itään ja virtaa keskustan halki kohti Weseriä. Nykyinen Löhne syntyi 1969, kun maalaiskunnat Gohfeld, Löhne-Ort, Mennighüffen, Obernbeck ja Ulenburg liitettiin toisiinsa. Samassa yhteydessä Löhnestä tehtiin virallisesti kaupunki. Osa-alueista väekkäin on Gohfeld. Kaupunkiasutusta on etenkin Löhnen keskiosassa, josta se jatkuu katkeamattomana itään Bad Oeynhausenin kaupunkiin. Löhnen eteläosa on maalaismaista. Herfordin piirikunnan hallintokaupunki Herford sijaitsee Löhnen lounaispuolella. == Historia == Löhne on kaupunkina nuori, mutta sen osa-alueilla on pitkä historia. Gohfeld mainitaan asiakirjoissa ensi kerran 1224. Kylää koetteli ruttoepidemia 1636. Seitsenvuotisen sodan aikana 1. elokuuta 1759 kylässä käytiin taistelu Schlacht bei Gohfeld. Mennighüffen mainitaan ensi kerran 1055. Holsteinin herttuat saivat kylässä valtaa 1600-luvun puolessavälissä. Löhne ilmaantuu aikakirjoihin vuonna 1150 muodossa Lenithe. Kylä sai rautatieyhteyden 1875 ja rautatieasemaa pommitettiin maaliskuussa 1945. Obernbeck mainitaan asiakirjoissa ensi kerran 1151. Osa-alueista nuorin ja vähäväkisin on Ulenburg, jonne rakennettiin vesilinna Wasserschloss Ulenburg 1568–1570.. Löhnen historialliseen arkkitehtuuriim kuuluu Ulenburgin vesilinnan ohella kirkkorakennukset, kuten Mennighüffenin evankelinen kirkko ja Gohfeldin barokkityylinen Simeonkirche. Historiallisia ristikkotaloja on useita. == Talous ja liikenne == Löhnessä toimii lukuisia keittiökalusteiden valmistajia. Kaupungin logistinen sijainti on hyvä, moottoritie BAB 30 kulkee sen halki lännestä itään ja BAB 2 aivan sen itäpuolitse. Löhnen rautatieasema, Bahnhof Löhne, sijaitsee rataosuudella Hamm–Minden. Se oli aikoinaan yksi luoteisen Saksan rautatieliikenteen solmukohdista. Nykyisin asema kuuluu luokkaan 4 Saksan seitsenportaisessa rautatieasemaluokituksessa. == Lähteet == == Aiheesta muualla == *Löhne, Nordrhein-Westfalen, Saksa — Sunrise, Sunset, and Daylength Luokka:Nordrhein-Westfalenin kunnat Luokka:Saksan kaupungit
Chastreix

Chastreix on kunta Ranskassa Puy-de-Dômen departementissa Auvergne-Rhône- Alpesin alueella. Se sijaitsee noin 58 kilometriä Issoiren kaupungista itään. pienoiskuva|vasen|Hiihtokeskus kesällä Chastreix’n kunnan rajalla on Ranskan keskiylängön korkein kohta Puy de Sancy. Sen länsirinteelle perustettiin vuonna 1969 Chastreix-Sancyn -talviurheilukeskus edistämään kunnan taloudellista kehitystä. Hiihtokeskuksessa on 18 laskettelurinnettä. ==Lähteet== ==Aiheesta muualla== Luokka:Puy-de-Dômen kunnat
Lübbecke

Lübbecke on kaupunki Nordrhein-Westfalenin osavaltiossa Saksan länsiosassa. Sen historia alkaa 770-luvulta. == Maantiede == Lübbecke sijaitsee Nordrhein- Westfalenin koilliskolkassa matalahkon Wiehengebirge-vuoriston pohjoispuolella. Lübbecken etäisyys Düsseldorfista on noin 175 kilometriä koilliseen, Hannoverista noin 75 kilometriä länteen ja Bielefeldistä noin 30 kilometriä pohjoiseen. Lübbecke kuuluu Nordrhein-Westfalenin koillisosan kattavaan noin kahden miljoonan asukkaan Ostwestfalen-Lippen alueeseen, joka vastaa Detmoldin hallintopiiriä. Nykyinen Lübbecke syntyi kuntaliitosten seurauksena 1973. Kaupunki koostuu kahdeksasta osa-alueesta, joista väekkäin on kanta-Lübbecke. Kantakaupungin itäpuolella sijaitsee toiseksi väekkäin osa- alue Gehlenbeck, jonka itäpuolella on Eilhausen ja Nettelstedt. Kantakaupungin länsipuolella sijaitsee Alswede, Stockhausen, Blasheim ja Obermehnen. == Historia == Varhaisin asiakirjamaininta Lübbeckestä on vuodelta 775 muodossa Hlidbeki. Paikkakunta oli Mindenin hiippakuntaan kuuluneen kantaseurakunnan keskus ja se sai kaupunkioikeudet piispa Volkwinilta 1279. Lübbecken raatihuone mainitaan ensi kerran 1460, se tuhoutui vuoden 1705 kaupunginpalossa ja rakennettiin uudelleen 1709. Kaupunkia turvanneet keskiaikaiset linnoitukset muureineen, vallihautoineen ja vahtitorneineen purettiin 1800-luvun alkupuolella. Kaupunkikuva muuttui huomattavasti, ja uusia katuja rakennettiin osin linnoituksesta puretuista kivistä. Lübbecken talous alkoi kukoistaa teollisen toiminnan virittyä. Kaupunkiin perustettiin sikaritehdas 1863, se työllisti noin kuusi tuhatta henkeä vuonna 1938. Rautatieyhteyden Lübbecke sai 1899. Toisesta maailmansodasta Lübbecke selvisi vähin vaurioin. Britit pitivät miehityshallintoaan Lübbecken hallintorakennuksissa aina vuoteen 1983. Kaupungin keskustaan valmistui jalankulkuvyöhyke vuonna 1975. Lübbecken historiallisia kirkkoja ovat muun muassa kaksi St. Andreas -kirkkoa. Toinen sijaitsee kantakaupungissa ja toinen Alswedessa. Gehlenbeckissa sijaitsee myöhäisgoottilainen St. Nikolaus. Lübbecken vanhakaupunki ei ole säilynyt eheänä, sillä useita vanhoja ristikkotaloja purettiin 1900-luvun jälkipuoliskolla. == Talous ja liikenne == Lübbeckessä harjoitetaan muun muassa koneenrakennusta ja siellä toimii peliautomaatteja kehittävä ja valmistava Gauselmann-Gruppe. Paikallinen olutpanimo on 1842 perustettu Privatbrauerei Ernst Barre. Lübbecken rautatieasema, Bahnhof Lübbecke (Westf), sijaitsee rataosuudella Bünde–Bassum. Bundesstraße 65 ja 239 risteävät kaupungin alueella. Moottoritie BAB 2 kulkee kaupungin itäpuolitse ja Alankomaiden rajalta alkava BAB 30 eteläpuolitse. == Lähteet == == Aiheesta muualla == *Lübbecke, Nordrhein-Westfalen, Saksa — Sunrise, Sunset, and Daylength Luokka:Nordrhein-Westfalenin kunnat Luokka:Saksan kaupungit
Mercedes-EQ Formula E Team

Mercedes-EQ Formula E Team on saksalainen moottoriurheilutalli, joka kilpailee Kansainvälisen autoliiton organisoimassa Formula E -sarjassa. Mercedes-EQ liittyi sarjaan kaudeksi 2018–2019. Talli lopettaa toimintansa kauden 2021–2022 päätteeksi ja sen toiminnoista alkaa vastaamaan McLaren. Talli kilpaili kaudella 2018–2019 nimellä HWA Racelab. Kaudella 2020–2021 talli voitti sekä valmistajien että kuljettajien (Nyck de Vries) maailmanmestaruuden. == Tulokset == Vuosi Runko Voimansiirto Renkaat No. Kuljettajat 1 2 3 4 5 6 7 8 9 10 11 12 13 14 15 16 Pisteet Mercedes-Benz EQ Formula E Team 2019–20 Spark SRT05e Mercedes-Benz EQ Silver Arrow 1 DIR DIR SCL MEX MRK BER BER BER 147 3. 2019–20 Spark SRT05e Mercedes-Benz EQ Silver Arrow 1 5 3 3 6 NC 15 6 5 Kesk. 12 9 1 147 3. 2019–20 Spark SRT05e Mercedes- Benz EQ Silver Arrow 1 17 Nyck de Vries 6 16 5 Kesk. 11 4 Kesk. 18 4 14 2 147 3. Mercedes-EQ Formula E Team 2020–21 Spark SRT05e Mercedes EQ Silver Arrow 2 DIR DIR RME RME VLC VLC MCO PUE PUE NYC NYC LDN LDN BER BER 181 1. 2020–21 Spark SRT05e Mercedes EQ Silver Arrow 2 5 Stoffel Vandoorne 8 13 Kesk. 1 3 Kesk. Kesk. 7 13 Kesk. 12 7 15 12 3 181 1. 2020–21 Spark SRT05e Mercedes EQ Silver Arrow 2 17 Nyck de Vries 1 9 Kesk. Kesk. 1 16 Kesk. 9 Kesk. 13 18 2 2 22 8 181 1. 2021–22 Spark SRT05e Mercedes EQ Silver Arrow 2 DIR DIR MEX RME RME MCO BER BER IND MRK NYC NYC LDN LDN SEO SEO 319 1. 2021–22 Spark SRT05e Mercedes EQ Silver Arrow 2 5 Stoffel Vandoorne 2 7 11 3 5 1 3 3 5 8 4 2 2 4 5 2 319 1. 2021–22 Spark SRT05e Mercedes EQ Silver Arrow 2 17 Nyck de Vries 1 10 6 Kesk. 14 10 10 1 Kesk. 6 8 7 6 3 Kesk. Kesk. 319 1. ** Kausi käynnissä. Lihavointi = Paalupaikka. Kursivointi = Nopein kierros. G Nopein aika ryhmäaika-ajossa, josta lisäpiste. ==Lähteet== Luokka:Formula E -tallit Luokka:Saksalaiset autourheilutallit *
Volpone eli Kettu

Volpone eli Kettu on Jaakko Pakkasvirran ohjaama suomalainen komedia- ja televisioelokuva vuodelta 1977. Se perustuu Ben Jonsonin näytelmään Volpone eli Kettu noin vuodelta 1605–1606. Elokuva on MTV-teatterin tuottama ja se sai ensi-iltansa Yle TV1:n Aitiopaikka-ohjelmapaikalla 19. marraskuuta 1977. Elokuva sijoittuu 1600-luvun Venetsiaan, ja se kertoo kullan-, kunnian- ja lihanhimosta. == Rooleissa == == Lähteet == Luokka:Vuoden 1977 suomalaiset elokuvat Luokka:Suomalaiset komediaelokuvat Luokka:Suomalaiset televisioelokuvat
Uinnin maailmanmestaruuskilpailut 2022

Uinnin maailmanmestaruuskilpailut 2022 järjestettiin Budapestissa Unkarissa 18. kesäkuuta – 3. heinäkuuta 2022. Ratauinnin lisäksi ohjelmaan kuuluivat avovesiuinti, uimahypyt, korkeat uimahypyt, vesipallo ja taitouinti. Vesipalloa pelattiin Budapestin lisäksi Debrecenissa, Sopronissa ja Szegedissä. Kilpailut oli alun perin tarkoitus järjestää Japanin Fukuokassa vuonna 2021. Tokion olympialaisten siirryttyä koronaviruspandemian vuoksi vuodelle 2021 siirrettiin MM-kilpailuja vuodella eteenpäin. Japanin edelleen huonon koronavirustilanteen vuoksi Fukuokan MM-kilpailut päätettiin tammikuussa 2022 siirtää vielä vuoteen 2023 ja Unkari sai järjestettäväkseen vuoden 2022 kilpailut. == Lähteet == Luokka:Uinnin maailmanmestaruuskilpailut Maailmanmestaruuskilpailut Maailmanmestaruuskilpailut 2022 Luokka:Budapestin urheilutapahtumat Luokka:Debrecenin urheilu
Juha Vartiamäki

Juha Vartiamäki (s. 4. tammikuuta 1971) on suomalainen pesäpalloilija. Vartiamäki edusti urallaan Superpesiksessä Kankaanpään Mailaa, Kaisaniemen Tiikereitä, Ulvilan Pesä-Veikkoja, Seinäjoen Maila-Jusseja, Nurmon Jymyä. Vartiamäki saavutti yhden SM-hopean kaudella 1998 ja yhden SM-pronssin kaudella 2004https://www.pesis.fi/wp-content/uploads/2021/02/Vartiamäki- Juha.xlsx Hän pelasi ulkokentällä lukkarina.http://old.pesistulokset.fi/cgi- bin/tilastot/ottelu2.py?data=15-1-4&id;=10709 Vartiamäki pelasi 224 Superpesiksen runkosarjan ottelua. Näissä otteluissa hän löi viisi kunnaria ja 97 tavallista juoksua, toi 34 juoksua ja keräsi 447 kärkilyöntipistettä. Vartiamäki pelasi 32 Superpesiksen ylemmän loppusarjan ottelua. Näissä otteluissa hän löi kahdeksan tavallista juoksua, toi yhden juoksun ja keräsi 37 kärkilyöntipistettä. Vartiamäki pelasi 54 Superpesiksen alemman loppusarjan ottelua. Näissä hän löi neljä kunnaria ja 35 tavallista juoksua, toi 14 juoksua ja keräsi 183 kärkilyöntipistettä. == Lähteet == Luokka:Suomalaiset pesäpalloilijat Luokka:Vuonna 1971 syntyneet Luokka:Elävät henkilöt
Uinnin lyhyen radan maailmanmestaruuskilpailut 2021

15\. uinnin lyhyen radan maailmanmestaruuskilpailut järjestettiin Yhdistyneiden arabiemiirikuntien Abu Dhabissa 16.–21. joulukuuta 2021. Ohjelmassa oli 22 miesten, 22 naisten ja kaksi sekajoukkueiden ratauintilajia. Menestyneimmät maat olivat yhdeksän kultamitalia saavuttanut Yhdysvallat, seitsemän kultamitalia saavuttanut Kanada ja viiden kultamitalin Italia. Kilpailut oli alun perin tarkoitus järjestää vuonna 2020 mutta ne siirrettiin vuodella eteenpäin koronaviruspandemian vuoksi. == Lähteet == Luokka:Uinnin maailmanmestaruuskilpailut Maailmanmestaruuskilpailut lyhyen radan Luokka:Abu Dhabin urheilu
Saint-Étienne-le-Molard

Saint-Étienne-le-Molard on kunta Keski-Ranskassa Loirein departementissa Auvergne-Rhône-Alpesin alueella. Se sijaitsee noin 15 kilometriä Montbrisonin kaupungista pohjoiseen. Kunnan nähtävyys on renessanssilinna Château de La Bâtie d’Urfé. Rakennus oli alun perin keskiaikainen linnoitettu talo, jonka Claude d'Urfé laajensi 1500-luvulla nykyisen kaltaiseksi linnaksi. Linnan erikoisuuksia ovat Ranskassa ainutlaatuinen 1500-luvulla kylmähuoneeksi rakennettu kallioluola, 1500-luvulta peräisin oleva kappeli, jossa on Girolamo Siciolante da Sermonetan maalauksia sekä aluetta vartioiva sfinksi. Linnaa ympäröi renessanssipuutarha. Linnassa asui Claude d'Urfén pojanpoika kirjailija Honoré d'Urfé, joka sai siellä inspiraation romaanilleen L'Astrée. ==Lähteet== ==Aiheesta muualla== Luokka:Loiren kunnat
Tina Nedergaard

Tina Nedergaard (s. 28. maaliskuuta 1969 Aarhus) on tanskalainen Venstren poliitikko. Hän on istunut kansankäräjillä vuosina 2001–2015 ja toiminut Tanskan opetusministerinä vuosina 2010–2011. ==Lähteet== ==Aiheesta muualla== * Tina Nedergaard Tanskan kansankäräjien verkkosivuilla Luokka:Tanskan opetusministerit Luokka:Vuonna 1969 syntyneet Luokka:Elävät henkilöt
Vetle Ruud Bråten

Vetle Ruud Bråten (s. 1990) on norjalainen suunnistaja. Savoien MM- kilpailuissa 2011 Bråten saavutti sprintissä 42. sijan. Juniorien MM- kilpailuissa hän on parhaimmillaan saavuttanut kahdesti 27. sijan vuonna 2010. Suunnistuksen maailmancupin osakilpailussa Bråten on parhaimmillaan saavuttanut 20. sijan pitkän matkan kilpailussa vuonna 2019. http://runners.worldofo.com/vetleruudbraten.html Bråten kuului IFK Göteborgin voittajajoukkueeseen Vuoden 2017 Jukolan viestissä. https://results.jukola.com/tulokset/fi/j2017_ju/ju/lopputulokset/ == Lähteet == Luokka:Norjalaiset suunnistajat Luokka:Vuonna 1990 syntyneet Luokka:Elävät henkilöt
Volta (tanssi)

Volta oli myöhäisrenessanssiajalla Ranskassa ja Englannissa suosittu intiimi paritanssi, joka oli läheistä sukua galliardelle. Tanssin nimi tulee italiasta ja tarkoittaa kääntymistä tai pyörähdystä, jollaisia askelkuviot sisältävät. Tanssin aikana mies nostaa daamin pyörähtäen ilmaan pitäen kiinni tämän korsetin etureunasta. Liikkeessä paljastuvat rohkeasti polvet. Tanssi saa osallistujat hengästymään ja pyörryksiin.Kassing 2007, s. 82 Tanssia arvosteltiin rivoksi ja siveettömäksi, ja propaganda väitti sitä Englannin kuningatar Elisabet I:n (1558-1603) mielitanssiksi. Musiikin asiantuntija Ian Pittaway toteaa, että historialliset lähteet eivät kerro mitään kuningattaren tanssiharrastuksista. Pittaway ei sen takia pidä Elisabetia koskevaa väitettä uskottavana. == Volta nykykulttuurissa == Elokuvassa Elisabet (1998) Cate Blanchett (Elisabet I) ja Joseph Fiennes (Lordi Robert Dudley) tanssivat kahdesti voltaa, tosin koreografia poikkeaa oikeaoppisesta. == Lähteet == * === Viitteet === Luokka:Tanssi
Paperimulperio

Paperimulperio eli paperimulperipuu (Broussonetia papyrifera) on mulperikasvien heimoon kuuluva puulaji. Paperimulperio kasvaa yleensä noin 10 metriä korkeaksi, suotuisissa oloissa jopa 20 metriin. Sen lehvästö on leveä. Lehtien muoto vaihtelee. Kukintoina on erikseen hede- ja emikukinnot. Paperimulperio on kotoisin Kaakkois-Aasiasta. Sitä on kasvatettu laajoilla alueilla Aasiassa sen kuoresta saatavan kuidun takia. Sitä on kasvatettu koristepuuna muuallakin. Yhdysvalloissa se on haitallinen vieraslaji. Pakistanin pääkaupunkiin Islamabadiin istutettiin paperimulperioita, jotta kaupungista saataisiin nopeasti vihreämpi. Laji alkoi levitä nopeasti, syrjäytti alkuperäislajeja ja on nykyisin ongelma laajoilla alueilla. == Lähteet == Luokka:Mulperikasvit
Dikhas

Dikhas () eli hemipodion (, ”puolijalka”) oli antiikin kreikkalainen pituusmitta. Se vastasi kahdeksaa daktylosta tai puolta pusta eli jalkaa. Attikalainen (ateenalainen) dikhas oli nykymitoissa noin 14,79 senttimetriä. == Muuntotaulukko == Muuntotaulukko, kun perusyksikkönä käytetään vanhaa attikalaista jalkaa (29,57 cm): Mittayksikkö (y) Muuntokerroin (x) 1 dikhas = x × y 1y = x × dikhas Kreikkalaiset – daktylos 8 daktylosta dikhasta – kondylos 4 kondylosta dikhasta – palaistē 2 palaistea dikhasta – likhas likhasta dikhasta – orthodōron orthodoronia dikhasta – spithamē spithamea dikhasta – pūs (jalka) pusta 2 dikhasta Kansainväliset (SI) – senttimetri 14,79 cm 0,07 dikhasta – metri 0,15 m 6,76 dikhasta Brittiläiset – tuuma 5,82 in 0,17 dikhasta – jalka 0,49 ft 2,06 dikhasta == Lähteet == Luokka:Antiikin kreikkalaiset pituusyksiköt
Khoiniks

KhoiniksThukydides: Peloponnesolaissota 4.16, suomennos J. A. Hollo. tai koiniks, raamatunsuomennos 1933/1938. (, ) oli antiikin kreikkalainen kuiva- aineiden tilavuusmitta, yhden päivän vilja-annos. Se vastasi neljää kotyleä, nykymitoissa noin 1,09 litraa. Khoiniks-mitallinen viljaa oli tavallinen miehen päiväannos ja palkka päivän työstä. Tämä ilmenee jo Homeroksen Odysseiassa.Homeros: Odysseia 19.118. Yhtä khoiniksia päivässä pidettiin minimimääränä, jolla yksi mies pystyi elämään,Herodotos: Historiateos 7.187. ja myös orjat saivat saman annoksen.Thukydides: Peloponnesolaissota 4.16, suomennos J. A. Hollo. Esimerkiksi korinttilaisiin, joilla oli paljon orjia, viitataan kerran ”khoiniksinmittaajina”. Raamatun Ilmestyskirjassa ruoan kallistumista kuvataan ilmaisulla ”Koiniks-mitta nisuja yhden denarin, ja kolme koiniksia ohria yhden denarin!”, toisin sanoen päiväpalkka riitti pelkästään päivän ruoka-annokseen. Khoiniksin koko vaihteli eri alueilla ja aikoina. Edellä mainittu mitta neljä kotyleä ja 1,094 litraa on attikalaisten eli Ateenassa käytettyjen mittojen mukainen. Aiginalaiset mitat olivat attikalaisiin suhteessa : 8, ja aiginalainen khoiniks oli näin noin 1,516 litraa. Saman kokoinen oli boiotialainen khoiniks. Syyriassa ja Egyptissä käytetyssä ptolemaiolaisessa järjestelmässä khoiniks oli attikalaisesta khoinikista eli noin 0,8208 litraa. Samassa järjestelmässä medimnos oli 1 attikalaista medimnosta, mutta siihen kuului 96 khoiniksia 48 sijasta. Khoiniksin lyhenne oli khn () tai khoi (). == Muuntotaulukko == Muuntotaulukko attikalaisen mittajärjestelmän mukaisesti: Mittayksikkö (y) Muuntokerroin (x) 1 khoiniks = x × y 1y = x × khoiniks Kreikkalaiset – kokhliarion 240 kokhliarionia khoiniksia – kyathos 24 kyathosta khoiniksia – oksybafon 16 oksybafonia khoiniksia – kotylē 4 kotyleä khoiniksia – ksestēs 2 ksestestä khoiniksia – hēmiekton hemiektonia 4 khoiniksia – hekteus hekteusta 8 khoiniksia – medimnos medimnosta 48 khoiniksia Kansainväliset (SI) – desilitra 10,94 dl 0,09 khoiniksia – litra 1,09 l 0,91 khoiniksia Brittiläiset – pint 1,93 imp pt 0,52 khoiniksia – quart 0,96 imp qt 1,04 khoiniksia – gallona 0,24 imp gal 4,17 khoiniksia Yhdysvaltalaiset – pint 2,31 US pt 0,43 khoiniksia – quart 1,15 US qt 0,87 khoiniksia – gallona 0,29 US gal 3,45 khoiniksia == Lähteet == Luokka:Antiikin kreikkalaiset kuiva-aineiden tilavuusyksiköt
Thizy-les-Bourgs

Thizy-les-Bourgs on kunta Ranskassa Rhônen departementissa Auvergne-Rhône- Alpesin alueella. Se sijaitsee noin 53 kilometriä Villefranche-sur-Saônen kaupungista länteen. Kunta muodostettiin 1. tammikuuta 2013, jolloin viisi kuntaa Bourg-de-Thizy, La Chapelle-de-Mardore, Mardore, Marnand ja Thizy yhdistyivät. ==Tunnettuja kuntalaisia== *Jean-Marie Roland de la Platière (1734-1793), poliitikko *Étienne Mulsant (1797-1880), hyönteis- ja lintutieteilijä *Claudius Chervin (1824-1896), pedagogi ja terapeutti ==Lähteet== ==Aiheesta muualla== Luokka:Rhônen kunnat
Khus (mittayksikkö)

Khus ( tai khous, myös ) oli antiikin kreikkalainen nesteiden tilavuusmitta. Se vastasi 12 kotyleä. Attikalainen (ateenalainen) khus oli nykymitoissa noin 3,27 litraa. Alun perin nimitys merkitsi khus-nimistä kannua tai ruukkua, sanasta kheō (), ’kaataa’. Tästä sai nimensä myös Anthesteria-juhlan toisen päivän ”kannujuhla” Khoes (). Grammaatikko Krates Malloslaisen mukaan khus- kannulla oli alun perin sama muoto kuin Panathenaia-amforoilla, ja se tunnettiin myös nimellä pelike. Myöhemmin se sai oinokhoen tai olpen muodon. Tällaiset kannut olivat vetoisuudeltaan pienempiä kuin mitä khus oli mittayksikkönä. Tämä selittää tekstikohdat, jotka aiheuttaisivat ihmetystä, jos khus tulkittaisiin tarkoittamaan yli kolmen litran nestemäärää. Esimerkiksi komediakirjailija Eubuloksella eräs mies tilaa kerran khusin viiniä kapēleionista eli tavernasta, ja Milon Krotonlaisen sanotaan kerran juoneen kolme khusta viiniä yhdellä vedolla. Suda ehdottaa ratkaisuksi, että khusta olisi ollut kahta kokoa, neljän kotylen khus ja 12 kotylen khus, mutta tällainen näkemys ei ole saanut yleisempää hyväksyntää tutkijoiden parissa. == Muuntotaulukko == Muuntotaulukko attikalaisen mittajärjestelmän mukaisesti: Mittayksikkö (y) Muuntokerroin (x) 1 khūs = x × y 1y = x × khūs Kreikkalaiset – kokhliarion 720 kokhliaronia khusta – khēmē 360 khemeä khusta – mystron 288 mystronia khusta – konkhē 144 konkhea khusta – kyathos 72 kyathosta khusta – oksybafon 48 oksybafonia khusta – tetarton 24 tetartonia khusta – kotylē 12 kotyleä khusta – ksestēs 6 ksestestä khusta – hemikhūs 2 hemikhusta khusta – keramion keramionia 8 khusta – metrētēs metretestä 12 khusta Kansainväliset (SI) – litra 3,27 l 0,31 khusta Brittiläiset – pint 5,76 imp pt 0,17 khusta – gallona 0,72 imp gal 1,39 khusta Yhdysvaltalaiset – pint 6,92 US pt 0,14 khusta – gallona 0,87 US gal 1,15 khusta == Lähteet == Luokka:Antiikin kreikkalaiset nesteiden tilavuusyksiköt
Kotyle (mittayksikkö)

Kotyle (, ) eli hemina (, myös ) oli antiikin kreikkalainen nesteiden ja harvemmin myös kuiva-aineiden tilavuusmitta. Se vastasi kuutta kyathosta, nykymitoissa noin 2,74 desilitraa.Thukydides: Peloponnesolaissota 7.87. Latinaksi kotyle tunnettiin ylensä nimellä hemina, jota käytettiin myös kreikassa. Lääkärit käyttivät kotyleä nesteiden ja erityisesti oliiviöljyn mittaamiseen. Tässä merkityksessä se tunnettiin myös nimellä tryblion ().Hippokrates 531, 51. Tyypillisesti käytettiin sarvenmuotoista yhden kotylen vetoista astiaa, joka oli jaettu 12 yhtäsuuteen osaan sivuun merkityillä viivoilla. Latinaksi koko astia tunnettiin nimellä litra, ja kukin osa nimellä uncia. Painossa astia veti yhdeksän unciaa eli roomalaista unssia, jolloin painounssien suhde tilavuusunsseihin oli 9:12 eli 3:4.Galenos: De compositione medicamentorum per genera, 3.3; 1.16, 17; 4.14; 5.3, 6; 6.6, 8. Keramiikassa kotyle oli eräs juomamaljojen tyyppi. == Muuntotaulukko == Muuntotaulukot attikalaisen mittajärjestelmän mukaisesti: Mittayksikkö (y) Muuntokerroin (x) 1 kotylē = x × y 1y = x × kotylē Kansainväliset (SI) – desilitra 2,74 dl 0,37 kotyleä – litra 0,27 l 3,7 kotyleä Brittiläiset – fluid ounce 9,60 imp fl oz 0,10 kotyleä – pint 0,48 imp pt 2,08 kotyleä Yhdysvaltalaiset – fluid ounce 9,22 US fl oz 0,11 kotyleä – pint 0,58 US pt 1,72 kotyleä === Kuiva- ainemittana === Mittayksikkö (y) Muuntokerroin (x) 1 kotylē = x × y 1y = x × kotylē Kreikkalaiset – kokhliarion 60 kokhliarionia kotyleä – kyathos 6 kyathosta kotyleä – oksybafon 4 oksybafonia kotyleä – ksestēs ksestestä 2 kotyleä – khoiniks khoiniksia 4 kotyleä – hēmiekton hemiektonia 16 kotyleä – hekteus hekteusta 32 kotyleä – medimnos medimnosta 192 kotyleä === Nestemittana === Mittayksikkö (y) Muuntokerroin (x) 1 kotylē = x × y 1y = x × kotylē Kreikkalaiset – kokhliarion 60 kokhliarionia kotyleä – khēmē 30 khemeä kotyleä – mystron 24 mystronia kotyleä – konkhē 12 konkhea kotyleä – kyathos 6 kyathosta kotyleä – oksybafon 4 oksybafonia kotyleä – tetarton 2 tetartonia kotyleä – ksestēs ksestestä 2 kotyleä – hemikhūs hemikhusta 6 kotyleä – khūs khusta 12 kotyleä – keramion keramionia 96 kotyleä – metrētēs metretestä 144 kotyleä == Lähteet == Luokka:Antiikin kreikkalaiset kuiva-aineiden tilavuusyksiköt Luokka:Antiikin kreikkalaiset nesteiden tilavuusyksiköt
Kyathos (mittayksikkö)

Kyathos (, ) oli antiikin kreikkalainen kuiva-aineiden ja nesteiden tilavuusmitta. Se vastasi kuudesosaa kotylesta, nykymitoissa noin 0,456 desilitraa. Kreikkalaisissa käsikirjoituksissa kyathoksen lyhenne on ky (). Keramiikassa kyathos oli eräs ammennus- ja juoma-astia. == Muuntotaulukko == Muuntotaulukko attikalaisen mittajärjestelmän mukaisesti: Mittayksikkö (y) Muuntokerroin (x) 1 kyathos = x × y 1y = x × kyathos Kansainväliset (SI) – desilitra 0,456 dl 2,19 kyathosta – litra 0,046 l 21,92 kyathosta Brittiläiset – fluid ounce 1,60 imp fl oz 0,63 kyathosta – pint 0,08 imp pt 12,5 kyathosta Yhdysvaltalaiset – fluid ounce 1,54 US fl oz 0,65 kyathosta – pint 0,10 US pt 10,41 kyathosta === Kuiva-ainemittana === Mittayksikkö (y) Muuntokerroin (x) 1 kyathos = x × y 1y = x × kyathos Kreikkalaiset – kokhliarion 10 kokhliarionia kyathosta – oksybafon oksybafonia 1 kyathosta – kotylē kotyleä 6 kyathosta – ksestēs ksestestä 12 kyathosta – khoiniks khoiniksia 24 kyathosta – hēmiekton hemiektonia 96 kyathosta – hekteus hekteusta 192 kyathosta – medimnos medimnosta kyathosta === Nestemittana === Mittayksikkö (y) Muuntokerroin (x) 1 kyathos = x × y 1y = x × kyathos Kreikkalaiset – kokhliarion 10 kokhliaronia kyathosta – khēmē 5 khemeä kyathosta – mystron 4 mystronia kyathosta – konkhē 2 konkhea kyathosta – oksybafon oksybafonia 1 kyathosta – tetarton tetartonia 3 kyathosta – kotylē kotyleä 6 kyathosta – ksestēs ksestestä 12 kyathosta – hemikhūs hemikhusta 36 kyathosta – khūs khusta 72 kyathosta – keramion keramionia 576 kyathosta – metrētēs metretestä 864 kyathosta == Lähteet == Luokka:Antiikin kreikkalaiset kuiva-aineiden tilavuusyksiköt Luokka:Antiikin kreikkalaiset nesteiden tilavuusyksiköt
Likhas (mittayksikkö)

Likhas () oli antiikin kreikkalainen pituusmitta, vaaksa. Se tarkoitti etusormen () ja peukalon päiden välistä etäisyyttä. Likhas vastasi 10 daktylosta tai pusta eli jalkaa. Attikalainen (ateenalainen) likhas oli nykymitoissa noin 18,48 senttimetriä. == Muuntotaulukko == Muuntotaulukko, kun perusyksikkönä käytetään vanhaa attikalaista jalkaa (29,57 cm): Mittayksikkö (y) Muuntokerroin (x) 1 likhas = x × y 1y = x × likhas Kreikkalaiset – daktylos 10 daktylosta likhasta – kondylos 5 kondylosta likhasta – palaistē palaistea likhasta – dikhas dikhasta likhasta – orthodōron orthodoronia likhasta – spithamē spithamea likhasta – pūs (jalka) pusta likhasta Kansainväliset (SI) – senttimetri 18,48 cm 0,05 likhasta – metri 0,18 m 5,56 likhasta Brittiläiset – tuuma 7,28 in 0,14 likhasta – jalka 0,61 ft 1,65 likhasta == Lähteet == Luokka:Antiikin kreikkalaiset pituusyksiköt
Likhas

Likhas (, ) tai Licháda (, ) voi viitata seuraaviin: * Likhas, Herakleen palvelija kreikkalaisessa mytologiassa * Likhas Spartalainen, Herodotoksen mainitsema henkilö * likhas, antiikin kreikkalainen pituusmitta * Lichas, trilobiittien suku * Licháda, vuori ja -niemi Euboian saarella Kreikassa * Licháda, kylä Euboian saarella Kreikassa * Lichádes, Euboian saariin kuuluva saariryhmä Kreikassa
Likhas Spartalainen

Likhas (, ) oli antiikin kreikkalainen spartalainen mies, joka löysi Oresteen luut. Delfoin oraakkelin ennustuksen mukaan Oresteen jäännökset piti siirtää Spartaan, jotta Sparta voisi voittaa taistelussa Tegean.Herodotos: Historiateos 1.67 == Lähteet == Luokka:Antiikin kreikkalaiset
Kuplatuoli

Kuplatuoli on Eero Aarnion vuonna 1968 suunnittelema tuoli. Aarnio keksi kuplatuolin idean alun perin hänen vuonna 1963 suunnittelemastaan pallotuolista, joka oli paljastunut huonoksi lukutuoliksi valon puutteen takia. Aarnio on sanonut kuplatuolin olevan hänen suosikkiluomuksensa. == Alkuperä == Aarnio kertoo tienneensä, kuinka kupolinmuotoisia kattoja tehtiin akryylistä, ja otti yhteyttä kyseistenmallisten kattojen valmistajaan: == Populaarikulttuurissa == Kuplatuoli on nähty populaarikulttuurissa useasti, muun muassa lehdissä, mainoksissa sekä musiikkivideoissa. == Lähteet == == Aiheesta muualla == Luokka:Istuimet Luokka:Taideteokset (soveltavat taiteet)
White Bear Township

White Bear Township on kunta (township) Minnesotan osavaltiossa, Yhdysvalloissa. Sen väkiluku oli 11 049 vuonna 2020. Kunta sijaitsee Ramseyn piirikunnassa. White Bear Township kuuluu Saint Paulin esikaupunkialueeseen. == Väestö == Vuonna 2020 White Bear Townshipin 11 049 asukkaasta valkoisia oli 91,7 %, aasialaisia 2,0 %, mustia 0,6 % ja alkuperäisasukkaita 0,2 %. 3,5 % asukkaista puhui kotonaan jotain muuta kieltä kuin englantia ja 3,1 % asukkaista oli syntynyt ulkomailla. == Lähteet == == Aiheesta muualla == Luokka:Minnesotan kunnat
Parasangi

Parasangi ( < pers. farsang, frasang; ) oli antiikin aikainen pituusmitta, joka oli persialaista alkuperää. Kreikkalaisilla se vastasi 30 stadionia. Attikalainen (ateenalainen) parasangi oli nykymitoissa noin 5,32 kilometriä.Herodotos: Historiateos 6.42. Parasangi ei ollut koskaan varsinaisesti antiikin kreikkalainen mittayksikkö, mutta kreikkalaiset kirjailijat, kuten Herodotos ja Ksenofon, omaksuivat sen kuvatessaan etäisyyksiä Persian vallan alla olleilla alueilla, kuten Vähässä-Aasiassa, siinä missä Strabon käytti maileja kuvatessaan etäisyyksiä Italiassa ja roomalaiset stadionia kuvatessaan etäisyyksiä Kreikassa. Parasangin alkuperää ei tunneta kovin hyvin. Se saattoi olla alun perin jonkun pinta-alojen laskemiseen käytetyn mittayksikön kerrannainen. Tätä tukee se, että Herodotos sanoo persialaisten käyttäneen parasangia suurten maa-alojen mittaamiseen. Parasangin pituuksissa oli vaihtelua eri paikoissa ja aikoina. Strabon sanoo, että parasangi luettiin joskus 30 stadionin sijaan 40 tai 60 stadioniksi.Strabon: Geografika XI s. 518. Myös Plinius vanhempi valittaa, ettei parasangeina annettuja etäisyyksiä voinut tietää täsmällisesti.Plinius vanhempi: Naturalis historia 6.30. Agathiaan mukaan hänen aikanaan (n. 570 jaa.) parasangi oli vain 21 stadionia.Agathias: Historiat 2.21. == Muuntotaulukko == Muuntotaulukko, kun perusyksikkönä käytetään vanhaa attikalaista jalkaa (29,57 cm): Mittayksikkö (y) Muuntokerroin (x) 1 parasangēs = x × y 1y = x × parasangēs Kreikkalaiset – pūs (jalka) 18 000 pusta parasangia – pygmē 16 000 pygmeä parasangia – pygōn 14 400 pygonia parasangia – pēkhys 12 000 pekhystä parasangia – bēma 7 200 bemaa parasangia – orgyia 3 000 orgyiaa parasangia – akaina 1 800 akainaa parasangia – hamma 300 hammaa parasangia – plethron 180 plethronia parasangia – stadion 30 stadionia parasangia – hippikon hippikonia parasangia – dolikhos dolikhosta parasangia – skhoinos skhoinosta parasangia Kansainväliset (SI) – kilometri 5,32 km 0,19 parasangia Brittiläiset – maili 3,31 mi 0,30 parasangia == Lähteet == Luokka:Antiikin kreikkalaiset pituusyksiköt
Logan O’Connor

Logan O’Connor (s. 16. elokuuta 1996 Texas) on yhdysvaltalainen jääkiekkoilija. O’Connor edustaa NHL-joukkue Colorado Avalanchea. Hän on pelipaikaltaan oikea laitahyökkääjä ja hänen kätisyytensä on oikea. O’Connor on pelannut 124 NHL:n runkosarjan ottelua. Näissä otteluissa hän on tehnyt 13 maalia ja 18 syöttöä eli 31 tehopistettä. Lisäksi O’Connor on pelannut 18 NHL:n pudotuspelien ottelua. Näissä otteluissa hän on tehnyt yhden maalin ja kolme syöttöä eli neljä tehopistettä. Tilastot päivitetty 9. kesäkuuta 2022. Syyskuussa 2024 O'Connor solmi Avalanchen kanssa kuusivuotisen jatkosopimuksen. == Lähteet == Luokka:Yhdysvaltalaiset jääkiekkoilijat Luokka:Colorado Avalanchen pelaajat Luokka:Vuonna 1996 syntyneet Luokka:Elävät henkilöt
Skhoinos

Skhoinos (, ) oli antiikin aikainen pituusmitta, joka oli egyptiläistä alkuperää. Se vastasi alun perin egyptiläistä kyynärää eli nykymitoissa noin 6,3 kilometriä. Kreikkalaisena mittayksikkönä skhoinos vastasi 40 stadionia. Attikalainen (ateenalainen) skhoinos oli nykymitoissa noin 7,10 kilometriä. == Muuntotaulukko == Muuntotaulukko, kun perusyksikkönä käytetään vanhaa attikalaista jalkaa (29,57 cm): Mittayksikkö (y) Muuntokerroin (x) 1 skhoinos = x × y 1y = x × skhoinos Kreikkalaiset – pūs (jalka) 24 000 pusta skhoinosta – pygmē pygmeä skhoinosta – pygōn 19 200 pygonia skhoinosta – pēkhys 16 000 pekhystä skhoinosta – bēma 9 600 bemaa skhoinosta – orgyia 4 000 orgyiaa skhoinosta – akaina 2 400 akainaa skhoinosta – hamma 400 hammaa skhoinosta – plethron 240 plethronia skhoinosta – stadion 40 stadionia skhoinosta – hippikon 10 hippikonia skhoinosta – dolikhos dolikhosta skhoinosta – parasangēs parasangia skhoinosta Kansainväliset (SI) – kilometri 7,10 km 0,14 skhoinosta Brittiläiset – maili 4,41 mi 0,23 skhoinosta == Lähteet == Luokka:Antiikin kreikkalaiset pituusyksiköt
Boyacá-ritarikunta

Boyacá-ritarikunta () on kolumbialainen ritarikunta, jota jaetaan tunnustuksena erinomaisista ansioista kansainvälisen politiikan ja diplomatian saralla. Saaja voi olla sotilas- tai siviilihenkilö, eikä tämän tarvitse olla Kolumbian kansalainen. Ritarikunta on perustettu vuonna 1922 ja se on viittaus vuonna 1819 käytyyn Boyocán taisteluun. Ritarikunnan suurmestarina toimii maan presidentti virkansa puolesta. Kunnianosoitusta jaetaan kahdeksassa luokassa: * suurketju * erityisluokan suurristi * suurristi * suurupseeri * hopearisti * komentaja * upseeri * ritari == Lähteet == Luokka:Kolumbian kunniamerkit
Tarinankertoja

Tarinankertoja: Anni Swanin elämä on Riitta Konttisen kirjoittama elämäkerta kirjailija Anni Swanista. Kirjan on julkaissut Siltala vuonna 2022. Alkusanoissa Konttinen kertoo omasta suhteestaan Swaniin. Hän sai nuorena tyttönä lahjaksi Swanin kirjan Sara ja Sarri ja luki sittemmin muutkin tämän nuortenkirjat. Hän tutustui Swaniin 1970-luvulla Maija Lehtosen Swan- elämäkerran kautta, joka aikakauden muotisuunnan uuskritiikin mukaan oli näkökulmaltaan vanhentunut: kirjallisuudesta piti puhua ilman yhteyttä kirjailijaan. Myöhemmin Konttinen törmäsi Swanin nimeen tuon tuosta kirjoittaessaan Aino Sibeliuksesta. Aikaisempaa aineistoa tutkiessaan Konttinen löysi oman näkökulmansa, josta lähtien hän on teoksen kirjoittanut.Konttinen 2022, s. 8–11 Kirjan kuvituksena on paljon ahkeran kuvaajan, Swanin puolison Otto Mannisen ottamia valokuviaKonttinen 2022, s. 10. Teoksen lopussa on laaja lähdeluettelo ja henkilöhakemisto. ==Arviot== Kirjaa Helsingin Sanomissa arvioidessaan Helena Ruuska kirjoittaa, että meneillään on naiselämäkertabuumi. Konttinen kirjoittaa Ruuskan mukaan Swanista muotokuvan emansipatorisena naisena ja edistyksellisenä kirjailijana. Teos perustuu aiempiin tutkimuksiin. Swanin satujen yhteyttä aikansa, vuosisadanvaihteen, symbolismiin ovat korostaneet tutkijat ennenkin, niin myös Konttinen. Ruuskan mukaan kirja on muutakin kuin elämäkerta, se on "oivallinen kulttuurimatka menneeseen", ja elämäkerrassa vilisee aikakauden merkkihenkilöitä.Helena Ruuska, Meneillään on naiselämäkertojen buumi, Helsingin Sanomat 21.5.2022, viitattu 9.6.2022 Yleisradion kevään 2022 lukulistalle on Päivi Puukka ottanut myös Tarinankertojan, joka ei listaa tehtäessä vielä ollut ehtinyt ilmestyä. Puukka tiivistää kirjan annin sanoihin: Teos "tarkentaa kuvaa yhteiskunnasta, jossa Swan raivasi omaa tietään".Päivi Puukka, Tule yhä viisaammaksi – tässä seitsemän tietokirjavinkkiä vuodelle 2022, kirja numero 6. Yle.fi, uutiset 1.1.2022, viitattu 9.6.2022 ==Lähteet== ==Aiheesta muualla== * Tarinankertoja Siltalan sivulla Luokka:Suomalaiset elämäkerrat ja muistelmat‎ Luokka:Vuoden 2022 kirjat
Ramseyn piirikunta (Minnesota)

Ramseyn piirikunta () on Yhdysvaltojen Minnesotan osavaltiossa sijaitseva piirikunta. Sen väkiluku oli 552 352 vuonna 2020. Piirikunnan hallintokeskus on Saint Paul, osavaltion pääkaupunki. Piirikunta on perustettu vuonna 1849. == Väestö == Vuonna 2020 Ramseyn piirikunnan 552 352 asukkaasta valkoisia oli 67,1 %, aasialaisia 15,3 %, mustia 12,9 % ja alkuperäisasukkaita 1,0 %. 23,3 % asukkaista puhui kotonaan jotain muuta kieltä kuin englantia ja 15,7 % asukkaista oli syntynyt ulkomailla. == Lähteet == == Aiheesta muualla == Luokka:Minnesotan piirikunnat
Markku Raasu

Markku Raasu (s. 1946 tai 1947) on entinen suomalainen pesäpalloilija. Hän edusti urallaan Haminan Palloilijoita. Ulkopelissä hän oli lukkarina, sisäpelissä vaihtolyöjänä. Hän oli saavuttamasa Haminalle toistaiseksi viimeistä pesäpallon Suomen mestaruutta vuonna 1974. Jo vuonna 1970 hän saavutti pronssia. Vuoden lukkari -arvonimi hänelle myönnettiin vuosina 1972 ja 1974. Pesäpallon Itä-Länsi- sekä Liitto-Lehdistö-otteluihin hänet valittiin useita kertoja. Aktiiviuransa jälkeen hän on toiminut pelinjohtajana ja tuomaritehtävissä. == Lähteet == Luokka:Suomalaiset pesäpalloilijat Luokka:Elävät henkilöt
Give Me the Future

Give Me The Future on englantilaisen Bastille-yhtyeen neljäs albumi. Albumi julkaistiin 4. helmikuuta 2022. Bastille piti kiertueen Euroopassa ja Yhdistyneessä kuningaskunnassa huhtikuussa 2022 albumillaan. == Kappaleet == # # # # # # # # # # # # # === Bonuskappaleet === # * # # # == Lähteet == Luokka:Brittiläiset indie rock -albumit Luokka:Vuoden 2022 albumit
Dagur Bergþóruson Eggertsson

Dagur Bergþóruson Eggertsson (s. 19. kesäkuuta 1972) on islantilainen sosiaalidemokraattisen liiton poliitikko, joka on toiminut Reykjavíkin pormestarina vuosina 2007–2008 ja jälleen vuodesta 2014 lähtien. Dagur syntyi Oslossa, Norjassa. Hän valmistui lääkäriksi Islannin yliopistosta vuonna 1999 ja työskenteli sitten lääkärinä: vuosina 2000–2001 apulaislääkärinä Landspítali-sairaalassa, vuonna 2001 terveyskeskuslääkärinä Ísafjörðurissä ja vuosina 2002–2004 Landspítalin päivystyspoliklinikalla ja patologian osastolla. Vuonna 2005 hän suoritti ihmisoikeuksien ja kansainvälisen oikeuden maisteritutkinnon Lundin yliopistossa Ruotsissa. Dagur valittiin Reykjavíkin kaupunginvaltuustoon vuonna 2002. Vuosina 2004–2006 hän toimi kaupungin kaavoituslautakunnan puheenjohtajana. Vuonna 2006 hän toimi sosiaalidemokraattisen liiton valtuustoryhmän puheenjohtajana. Lokakuussa 2007 hänet valittiin Reykjavíkin pormestariksi, mutta tammikuussa 2008 itsenäisyyspuolue ja F-lista solmivat yhteistyösopimuksen ja valitsivat enemmistönsä turvin pormestariksi Dagurin tilalle Ólafur F. Magnússonin. Vuosina 2009–2013 Dagur toimi sosiaalidemokraattisen liiton varapuheenjohtajana. Vuosina 2010–2014 hän oli kaupunginhallituksen puheenjohtaja. Vuonna 2014 hänet valittiin uudelleen pormestariksi Jón Gnarrin seuraajaksi. Vuoden 2018 kuntavaalien jälkeen kaupunginhallituksen muodostivat sosiaalidemokraattisen liiton johdolla reformipuolue, piraattipuolue ja vihreä vasemmisto, ja Dagur valittiin uudelleen pormestariksi. == Lähteet == Luokka:Islantilaiset poliitikot Luokka:Reykjavíkin pormestarit Luokka:Vuonna 1972 syntyneet Luokka:Elävät henkilöt
Suðurnesjabær

Suðurnesjabær on kunta Islannissa Suðurnesin alueella. Kunta luotiin kesäkuussa 2018, kun Sandgerðin ja Garðurin kunnat yhdistettiin. Uuden kunnan nimi vahvistettiin tammikuussa 2019. Uuden kunnan ensimmäiseksi kunnanjohtajaksi valittiin Garðurin kunnanjohtaja ja entinen kansanedustaja ja ministeri Magnús Stefánsson. == Lähteet == Luokka:Islannin kunnat
Okkielet

Okkielet on kieliryhmä, joka kuuluu yleisuusiguinealaisiin kieliin. Maantieteellisesti se sijoittuu Uuden-Guinean saaren keskiosaan. Kieliryhmään lasketaan kuuluvan 20 kieltä. Myös oksampinin kielen katsotaan kuuluvan joko okkieliin tai ok-oksampinkieliin. * Kopkaka * Burumakok * Kwer * Alanko- okkielet ** Morop-dintere ** Ninggerum ** Pohjoismuyu ** Etelämuyu ** Yonggom * Vuoristo-okkielet ** Bimin ** Faiwol ** Mian ** Suganga ** Setaman ** Telefol ** Tifal ** Urapmin * Ngalum * Nakai * Tangko * Oksapmin == Lähteet == *
Oksapminin kieli

Oksapmin on Papua-Uudessa-Guineassa puhuttava uhanalainen kieli. Kieli kuuluu yleisuusiguinealaisiin kieliin. Sen voidaan myös katsoa kuuluvan okkieliin. Vuonna 2009 kielellä arvioitiin olevan 8000 puhujaa. Kieltä kirjoitetaan latinalaisin aakkosin. Uusi testamentti on käännetty oksapminiksi vuonna 1992. == Fonologia == === Konsonantit === Bilabiaali Alveolaari Palataali Velaari Norm. Lab. Nasaali m n Klusiili Norm. t k kʷ Prenas. mb nd ŋg ŋgʷ Frikatiivi ɸ s x xʷ Lateraali l Puolivokaali w j Lähde: === Vokaalit === Etinen Keskinen Takainen Suppea i u Puolisuppea e ə o Puoliavoin Avoin a Lähde: == Lähteet == Luokka:Okkielet Luokka:Papua-Uuden-Guinean kielet Luokka:Uhanalaiset kielet
Unan kieli

Una, tai goliath, on mekkieliin kuuluva kieli, jota puhutaan Länsi-Papualla, Indonesiassa. Kieltä kirjoitetaan latinalaisin aakkosin. == Fonologia == === Konsonantit === Bilabiaali Alveolaari Palataali Velaari Norm. Lab. Pal. Norm. Pal. Norm. Lab. Pal. Nasaali m mʷ n nʲ ŋ ŋʲ Klusiili b bʷ bʲ d dʲ k kʷ Frikatiivi s Lateraali l lʲ Approksimantti w j Lähde: === Vokaalit === Etinen Keskinen Takainen Suppea i ʉ Lähes suppea ɪ ʊ Puoliavoin ɛ ɔ Avoin a Lähde: == Lähteet == Luokka:Mekkielet Luokka:Indonesian kielet
Sun Yat-senin ritarikunta

Sun Yat-senin ritarikunta () on taiwanilainen ritarikunta, jota jaetaan siviileille. Ritarikunta on perustettu vuonna 1941 ja sitä jaetaan sellaisille henkilöille, jotka ovat tehneet poikkeuksellisen ansiokkaan työn Taiwanin hyväksi. Lain mukaan kunniamerkkiä voidaan myöntää henkilölle kunniakkaasta palveluksesta seuraavin perustein: * henkilö on ollut vastuussa suuresta suunnitelmasta kansakunnan vakauden hyväksi * henkilö on yhteiskunnan tukipilari kapinallisten kukistamisessa tai katastrofin välttämisessä * henkilö on tehnyt muun kunniakkaan palveluksen kansakunnan rakentamisen hyväksi Kunnianosoitusta jaetaan yhdessä luokassa: * suurristi Kunnianosoitus on myönnetty neljälle henkilölle: vuonna 1944 Cheng Chaolle ja Chung Yulle, vuonna 2008 varapresidentti Annette Lulle ja vuonna 2020 varapresidentti Chen Chien-jenille. == Lähteet == Luokka:Taiwanin kunniamerkit
Dillingen an der Donaun piirikunta

Dillingen an der Donaun piirikunta () on piirikunta Schwabenin hallintopiirissä Baijerin osavaltiossa Saksassa. Vuoden 2020 lopussa piirikunnassa oli 97 172 asukasta. Piirikunnan keskus on Dillingen an der Donau, joka on alueen suurin kaupunki. Piirikunnan pinta-ala on 792 neliökilometriä, ja siihen kuuluu 27 kuntaa. Tonava virtaa piirikunnan halki. == Lähteet == == Aiheesta muualla == *Piirikunnan verkkosivut Luokka:Baijerin piirikunnat Luokka:Schwabenin hallintopiiri
Nikon D850

Nikon D850 on Nikonin 25. heinäkuuta 2017 julkistama ja 24. elokuuta julkaisema digitaalinen järjestelmäkamera. Se tuli myyntiin 8. syyskuuta noin 4 000 euron suositushintaan. Nikon D850:ssä on 45,4 megapikselin täysikokoinen CMOS-kenno. Kamera on yhteensopiva Nikon F -objektiivien kanssa. Kameralla pystyy ottamaan 7 kuvaa sekunnissa, mutta akkukahvan kanssa on mahdollista ottaa 9 kuvaa sekunnissa. Videota voi kuvata Ultra HD -laadulla 30 kuvaa sekunnissa ja FullHD-laadulla 120 kuvaa sekunnissa. Kamerassa on 3,2 tuuman kääntyvä kosketusnäyttö. Runko on valmistettu magnesiumista, ja se painaa akun kanssa 1 005 grammaa. Nikon D850:n edeltäjä on Nikon D810. == Lähteet == == Aiheesta muualla == *Nikon D850 Nikonin sivuilla D850
Väinö Ventoniemi

Edvard Väinö Ventoniemi, vuoteen 1930 Walldén (5. maaliskuuta 1906 Porvoo – 26. joulukuuta 1997 Tuusula) oli suomalainen yrittäjä ja yritysjohtaja, joka sai liikenneneuvoksen arvonimen. Ventoniemen puoliso 1930–1989 oli Aune Emilia Niemi. Ventoniemi sai varusmiehenä panssarivaunun kuljettajan koulutuksen, kävi autokoulun, hankki vuonna 1926 ammattiajokortin ja ryhtyi ajamaan taksia vuonna 1928. Tuusulaan muutettuaan hän hankki ensimmäisen kuorma-autonsa. Sekä talvisotaan että jatkosotaan osallistunut Ventoniemi osti oman linja-auton vuonna 1945 henkilöiden ja tavaroiden kuljetukseen. Ventoniemi-yhtiön myöhempi kasvu perustui sekä liikennelupien, ajoneuvojen että muiden yritysten ostamiseen. Väinö Ventoniemi hankki myös maa-alueita, ajoi hiekkaa ja perusti erillisen sorayhtiön. Hän tuli vuonna 1965 osakkaaksi hyvinkääläiseen matkatoimistoon, jonka hän hankki sittemmin kokonaan omistukseensa. Yhtiö myytiin perheyrityksen ulkopuolelle vasta vuonna 2002. Ventoniemi sai Kuorma- autoliiton ja Linja-autoliiton kultaiset ansiomerkit ja Suomen yrittäjien keskusliiton suurristin. Vuonna 1977 liikenneneuvoksen arvonimen saanut Ventoniemi jäi tehtävistään eläkkeelle vuonna 1981. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1906 syntyneet Luokka:Vuonna 1997 kuolleet
Meri Lintulahti-Thomas

Meri Lintulahti-Thomas (s. 1946) on suomalainen entinen televisioesiintyjä ja elokuvanäyttelijä, myöhemmin yhdysvaltalainen yritysjohtaja. Diplomaatti Martti Lintulahden tyttärenä, Taustaa. Viitattu 11.6.2022. eri puolilla maailmaa varttunut Lintulahti-Thomas esiintyi 1960-luvulla Japanin ja Suomen televisiossa nimellä Meri Li ja toimi joissakin maiden välisissä PR- tehtävissä, muun muassa tulkkina Tokion olympiakisoissa 1964 ja Suomen-osaston emäntänä Osakan maailmannäyttelyssä 1970. Hän näytteli naispääosaa ensimmäisessä Spede-komediassa X-Paroni (1964) ja juonsi yhdessä Niilo Tarvajärven kanssa vuoden 1964 olympiakisoja edeltänyttä television viihdeohjelmasarjaa Kympillä Tokioon. 1970-luvun taitteessa Meri Lintulahti asettui Yhdysvaltoihin ja avioitui Harvey Lowell Thomas III:n kanssa. Hän toimi vuosina 1972–1983 kultaseppäyritys Tiffany & Co.:n johtajistossa New Yorkissa. Sen jälkeen hän on työskennellyt kiinteistönvälittäjänä Connecticutin osavaltion Greenwichissä, jossa hän on perheineen asunut 1980-luvulta alkaen. ==Lähteet== Luokka:Vuonna 1946 syntyneet Luokka:Elävät henkilöt Luokka:Suomalaiset elokuvanäyttelijät Luokka:Yhdysvaltalaiset yritysjohtajat Luokka:Suomalaiset televisiokasvot Luokka:Amerikansuomalaiset henkilöt
Urpo Vihervaara

Urpo Juhani Vihervaara (31. tammikuuta 1935 Salo – 26. elokuuta 2018 Helsinki) oli suomalainen toimittaja ja järjestö- ja yritysjohtaja, joka sai liikenneneuvoksen arvonimen. ==Henkilöhistoria== Urpo Vihervaaran vanhemmat olivat Yrjö Johannes Vihervaara ja Martta Maria Kavenius. Käytyään vuonna 1966 autokoulunopettajakurssin Vihervaara toimi hetken liikenneopettajana, kunnes siirtyi Suomen Urheiluautoilijoiden Liiton toiminnanjohtajaksi aina vuoteen 1972 asti. 1970-luvulla hän oli kolmen vuoden ajan Yleisradion liikennetoimittaja ja sitten lähes kaksikymmentä vuotta Suomen Autokoululiiton toiminnanjohtaja. Yleisradiolle hän teki kuitenkin Liikennevinkki-ohjelmaa vuoteen 1990 asti ja oli liikenneaiheisten kolumnien kirjoittaja Tekniikan Maailma -lehdessä. Oltuaan Suomen Turistiauto -yhtiön hallituksen puheenjohtaja hänestä tuli yhtiön toimitusjohtaja vuodesta 1992 vuoteen 2000 asti, jolloin hän jäi eläkkeelle. Helsingin kaupunginvaltuustossa Vihervaara oli kokoomuksen edustajana 1981–1996.Urpo Vihervaara 50 vuotta. Linja-auto- lehti 6/1984, s. 52. Helsinki: Linja-autoliitto. Vuonna 1999 Liikenneturvallisuusyhdistys myönsi Vihervaaralle Turvallinen stadilainen -tunnustuksen. Vuonna 1999 liikenneneuvoksen arvonimen saanut Vihervaara harrasti 1960- ja 1970-luvuilla aktiivisesti autourheilua ja toimi muiden muassa Pauli Toivosen, Jorma Luseniuksen, Leo Kinnusen ja Antti Aarnio-Wihurin kartanlukijana. Hän saavutti kartanlukijoiden Suomen-mestaruuden vuonna 1976.JUha Nylund: Suomen ralliautoilun historia, a. 198–200. Helsinki: Alfamer Kustannus, 1999. ISBN 952-5089-30-4. Päätettyään uransa kartanlukijana hän toimi kouluttajana AKK:n järjestämillä ralliajokursseilla. Hän oli keskeisenä henkilönä tuomassa Suomeen uutta moottoriurheilua rallicrossia. Vihervaara muistetaan myös kilpatanssijana sekä tanssiurheiluvaikuttajana. Hänen johdollaan yhdistettiin keskenään kilpailleet tanssiurheiluliitot vuonna 1976, ja hän toimi Suomen Tanssiurheiluliiton puheenjohtajana vuosina 1981–1984. ==Julkaisuja== * Autokoulun oppikirja, 1982, Jarmo Hirsto, Urpo Vihervaara ==Lähteet== Luokka:Suomalaiset kartanlukijat Luokka:Suomalaiset radiotoimittajat Luokka:Suomalaiset kolumnistit Luokka:Suomalaiset järjestöjohtajat Luokka:Suomalaiset yritysjohtajat Luokka:Helsingin kaupunginvaltuutetut Luokka:Suomalaiset tietokirjailijat Luokka:Vuonna 1935 syntyneet Luokka:Vuonna 2018 kuolleet
More & More

More & More on Twicen minialbumi, joka on julkaistu 1. kesäkuuta 2020. Albumi on yhtyeen yhdeksäs minialbumi. Yhtyeen edellinen albumi on Feel Special. == Tuotanto == Ensimmäinen vahvistus albumille saatiin TWICE: Seize the Light -sarjassa, jossa yhtyeen jäsenet keskustelivat ajankohdasta. Albumilla on tyylejä, joita yhtye ei ole aiemmin kokeillut. Kuten yhtyeen albumeilla Fancy You ja Feel Special sillä kuullaan useita tyylejä. Minialbumilla on muun muassa trooppinen house, tekno-trap ja new jack swing -tyylejä. Kappaleessa ”Firework” yhtye kokeilee ensi kertaa latinopop-tyyliä. Albumin visuaalisessa ilmeessä on hippityyliä ja luontoa, jotka edustavat vapaata ja rohkeaa ilmettä. Nimikappaleesta "More & More" on myös julkaistu musiikkivideo. == Menestys == More & More nousi Billboard 200 -listalle Twicen ollessa viides korealainen tyttöbändi joka nousee listalle. More & More teki kesällä 2020 uuden ennätyksen eniten myyneenä tyttöryhmän albumina Gaon Chart -listalla. Albumi on myynyt tupla-platinaa Gaon Chartin mukaan (). == Kappaleet == Albumin kappaleet: == Vastaanotto == Albumia on sanottu useista eri tyyleistä huolimatta eheäksi kokonaisuudeksi. Albumi näyttää yhtyeen kypsempää ilmettä kadottamatta valoisuutta. Arvostelussa albumin kappale "Don’t Call Me Again" on arvioitu sen heikoimmaksi (6/10). Albumi on saanut kokonaisarvosanan 8.1/10. Kappaleet "Oxygen" ja "Make Me Go" on arvioitu parhaimmiksi albumin kappaleista (9.5/10). Nimikappale "More & More", "Firework", "Shadow" ja "Sweet Summer Again" ovat saaneet arvosanan 8/10. == Lähteet == == Aiheesta muualla == * Luokka:Twicen albumit Luokka:Vuoden 2020 EP:t